[{"text_idx": "#000000", "text": "Euro 2016: Enwau o'r het"}, {"text_idx": "#000001", "text": "Bydd ti\u0302m pe\u0302l-droed Cymru'n cael gwybod brynhawn Sadwrn pwy fydd yn eu hwynebu yn Euro 2016."}, {"text_idx": "#000002", "text": "Bydd yr enwau'n cael eu tynnu o'r het ar gyfer y bencampwriaeth yn Ffrainc mewn seremoni ym Mharis am 17:00."}, {"text_idx": "#000003", "text": "Ar o\u0302l ymgyrch arwrol yn y rowndiau rhagbrofol, mae'r ti\u0302m cenedlaethol yn mynd i un o brif gystadlaethau pe\u0302l-droed y byd am y tro cyntaf ers 1958."}, {"text_idx": "#000004", "text": "Mae 24 gwlad yn y bencampwriaeth, ac mae Cymru'n sicr o wynebu un o dimau cryfaf Ewrop."}, {"text_idx": "#000006", "text": "Mae seren Cymru, Gareth Bale, yn meddwl fod gan y garfan \"gyfle gwych\" i ennill y bencampwriaeth."}, {"text_idx": "#000007", "text": "\"Rwy'n credu'n wirioneddol fod gennyn ni gyfle gwych i ennill os gawn ni ychydig o lwc ac os wnawn ni chwarae'n ge\u0302m ni,\" meddai Bale. \"Pam lai?\""}, {"text_idx": "#000008", "text": "Yn siarad ar raglen Sport Wales y BBC, dywedodd ymosodwr Real Madrid: \"Dim mynd yno i gymryd rhan ydyn ni. 'Dyn ni'n mynd yno i wneud jobyn iawn a cheisio ennill y bencampwriaeth."}, {"text_idx": "#000009", "text": "\"Does dim pwynt mynd yno i fod yn di\u0302m eilradd.\""}, {"text_idx": "#000010", "text": "Ychwanegodd Bale ei fod yn edrych ymlaen at wynebu timau gorau'r byd."}, {"text_idx": "#000011", "text": "\"'Dyn ni eisiau chwarae ar y llwyfan mwyaf a phrofi'n hunain yn erbyn y timau gorau,\" meddai."}, {"text_idx": "#000012", "text": "\"Bydd rhaid gwneud hynny yn y bencampwriaeth. Mae rhaid bod yn uchelgeisiol. Dyna'r cynllun."}, {"text_idx": "#000013", "text": "\"Rwy'n siw\u0302r na fydd unrhyw wlad arall yn edrych ymlaen at ein hwynebu ni. 'Dyn ni'n gryf, mae gennyn ni ysbryd gwych a lot o gymeriad, a 'dyn ni'n chwarae pe\u0302l-droed da hefyd.\""}, {"text_idx": "#000015", "text": "Dyma'r holl wybodaeth am bwy all ti\u0302m Chris Coleman fod yn herio ym mis Mehefin."}, {"text_idx": "#000016", "text": "Cofiwch y gallwch ddilyn llif byw arbennig Cymru Fyw wrth i'r enwau ddod o'r het."}, {"text_idx": "#000017", "text": "Dyma'r tro cyntaf i'r gystadleuaeth gynnwys 24 ti\u0302m yn y rowndiau terfynol, ac mae'r timau wedi eu rhannu i bedwar pot."}, {"text_idx": "#000018", "text": "Fel y ti\u0302m cartref, mae Ffrainc ym mhot 1, gyda'r timau gorau yn o\u0302l detholion UEFA."}, {"text_idx": "#000019", "text": "Mae Cymru ym mhot 4, ac yn sicr o wynebu un o'r timau cryfaf yn y gystadleuaeth."}, {"text_idx": "#000020", "text": "Bydd y timau yn cael eu tynnu i chwe grw\u0302p gyda phedwar ti\u0302m ym mhob un."}, {"text_idx": "#000021", "text": "Yma mae'r enwau mwyaf yn y gystadleuaeth. Mae Ffrainc yma fel y ti\u0302m cartref, ond hefyd pencampwyr y byd, Yr Almaen."}, {"text_idx": "#000022", "text": "Hefyd yma mae Gwlad Belg, ti\u0302m wnaeth Cymru guro yn ystod y rowndiau rhagbrofol - rhyw gysur i ddynion Coleman?"}, {"text_idx": "#000024", "text": "Yr Eidal yw'r enw mwyaf yn y pot yma, ond mae digon o dimau cryf eraill hefyd, gan gynnwys Awstria a'r Swistir."}, {"text_idx": "#000025", "text": "Llwyddodd Hwngari a Sweden i gyrraedd y rowndiau terfynol drwy'r gemau ail-gyfle, ond oherwydd rhestr detholion UEFA, maen nhw ym mhot 3."}, {"text_idx": "#000026", "text": "Yma mae Cymru ac felly ni fydd y cochion yn wynebu unrhyw un arall o'r pot yma yn rownd y grw\u0302p."}, {"text_idx": "#000027", "text": "AlbaniaCymruGogledd IwerddonGweriniaeth IwerddonGwlad yr Ia\u0302Twrci"}, {"text_idx": "#000029", "text": "Y timau ym mhot 1 fydd yn cael eu dewis gyntaf, ac yna pot 4 cyn potiau 3 a 2."}, {"text_idx": "#000030", "text": "Y ddau di\u0302m uchaf ym mhob grw\u0302p, a'r pedwar ti\u0302m gorau wnaeth orffen yn drydydd yn y grw\u0302piau, fydd yn symud ymlaen i rownd yr 16 olaf."}, {"text_idx": "#000033", "text": "Euro 2016: Cymru yn y dosbarth isafCyhoeddwyd14 Hydref 2015Cymru ar eu ffordd i FfraincCyhoeddwyd11 Hydref 2015"}, {"text_idx": "#000034", "text": "Euro 2016: Cymru yn y dosbarth isaf"}, {"text_idx": "#000035", "text": "Cymru ar eu ffordd i Ffrainc"}, {"text_idx": "#000036", "text": "Prif StraeonToriadau bysiau: 'Sut dwi fod i gyrraedd yr ysbyty?'Cyhoeddwyd12 awr yn o\u0302lBachgen, 2, yn dal 'yn sownd' mewn ysbyty dramorCyhoeddwyd5 awr yn o\u0302l\u2018Dwi\u2019n byw efo\u2019r Aussies \u2013 felly dwi isio ennill!\u2019Cyhoeddwyd12 awr yn o\u0302l"}, {"text_idx": "#000037", "text": "Toriadau bysiau: 'Sut dwi fod i gyrraedd yr ysbyty?'"}, {"text_idx": "#000039", "text": "\u2018Dwi\u2019n byw efo\u2019r Aussies \u2013 felly dwi isio ennill!\u2019"}, {"text_idx": "#000041", "text": "Ras drwy Kenya yn 'ehangu bywyd'"}, {"text_idx": "#000042", "text": "Ifan Phillips a'i bositifrwydd i'r dyfodol"}, {"text_idx": "#000044", "text": "Siarad am dy ffydd? Haws dweud na gwneud!"}]